CELEX: 62019CA0674
Language: da
Date: 2020-09-16 00:00:00
Title: Sag C-674/19: Domstolens dom (Ottende Afdeling) af 16. september 2020 — »Skonis ir kvapas« UAB mod Muitinės departamentas prie Lietuvos Respublikos finansų ministerijos (anmodning om præjudiciel afgørelse fra Lietuvos vyriausiasis administracinis teismas — Litauen) (Præjudiciel forelæggelse – punktafgiftsstruktur og -satser for forarbejdet tobak – direktiv 2011/64/EU – artikel 2, stk. 2 – artikel 5, stk. 1 – begrebet »produkter, som helt eller delvis består af andre stoffer end tobak« – begrebet »røgtobak« – vandpibetobak)

16.11.2020   
            
            
               DA
            
            
               Den Europæiske Unions Tidende
            
            
               C 390/15
            
         
      Domstolens dom (Ottende Afdeling) af 16. september 2020 — »Skonis ir kvapas« UAB mod Muitinės departamentas prie Lietuvos Respublikos finansų ministerijos (anmodning om præjudiciel afgørelse fra Lietuvos vyriausiasis administracinis teismas — Litauen)
      (Sag C-674/19) (1)
      
      (Præjudiciel forelæggelse - punktafgiftsstruktur og -satser for forarbejdet tobak - direktiv 2011/64/EU - artikel 2, stk. 2 - artikel 5, stk. 1 - begrebet »produkter, som helt eller delvis består af andre stoffer end tobak« - begrebet »røgtobak« - vandpibetobak)
      (2020/C 390/21)
      Processprog: litauisk
      
         Den forelæggende ret
      
      Lietuvos vyriausiasis administracinis teismas
      
         Parter i hovedsagen
      
      
         Sagsøger:»Skonis ir kvapas« UAB
      
         Sagsøgt: Muitinės departamentas prie Lietuvos Respublikos finansų ministerijos
      
         Procesdeltager: Vilniaus teritorinė muitinė
      
         Konklusion
      
      Artikel 2 og 5 i Rådets direktiv 2011/64/EU af 21. juni 2011 om punktafgiftsstrukturen og -satserne for forarbejdet tobak skal fortolkes således, at vandpibetobak, der består af op til 24 % tobak og andre stoffer som sukkeropløsning, glycerin, aromastoffer og konserveringsmiddel, skal kvalificeres som »produkt, som delvis består af andre stoffer end tobak« i disse bestemmelsers forstand og følgelig i sin helhed og uanset indholdet af andre stoffer deri anses for røgtobak, som er underlagt punktafgift på tobak.
      
         (1)  EUT C 413 af 9.12.2019.